રાજકોટ તા. ૧૮: BSNL રાજકોટના જનરલ મેનેજર શ્રી અશોકકુમાર ઉપાધ્યાયે પત્રકાર પરીષદ સંબોધતા જણાવ્યું હતું કે, BSNL દ્વારા તેના બ્રોડબેન્ડ કોમ્બો ગ્રાહકો માટે દેશભરમાં અનલિમીટેડ ફ્રી કોલીંગ ની સુવિધા તારીખ ગયા મહિનાથી થી શરૂ કરેલ છે જે મુજબ રૂ. ૬૪૫ કે તેથી વધુના માસિક ભાડા વાળા બ્રોડબેન્ડ કોમ્બો પ્લાનના ગ્રાહકોને દેશભરમાં બધા જ નેટવર્ક પર ફ્રી અનલિમીટેડ કોલીંગ ની સુવિધા મળશે. આજ રીતે રૂ.૨૪૯ કે તેથી વધુ અને રૂ. ૬૪૫ થી ઓછા માસિક ભાડા વાળા બ્રોડબેન્ડ કોમ્બો પ્લાનના ગ્રાહકોને દેશભરના BSNL નેટવર્ક પર ફ્રી અનલિમીટેડ કોલીંગની સુવિધા મળવાની સાથે સાથે રાત્રીના ૧૦:૩૦ થી સવારે ૬ વાગ્યા સુધી અને રવિવારે આખો દિવસ દેશભરના બધાજ નેટવર્ક પર ફ્રી અનલિમીટેડ કોલીંગની સુવિધા ચાલુ રહેશે. આ માટે ગ્રાહકોએ કોઇપણ જાતનો વધારાનો ખર્ચ ભોગવવાનો રહેશે નહી.